《题刘勋胄庐墓册》
明代·孙继皋

移家初定掩慈闱，忍听人歌薤露晞。哭向空山迷夜月，梦回孤垄暗春晖。

血枯白日凄残綵，肠绝终天咽断机。共道象贤还死孝，风前双吊鹤来飞。

作者简介：（1550—1610）常州府无锡人，字以德，号柏潭。万历二年进士第一。除修撰。官至吏部侍郎，摄铨事，论救诸谴谪官，无所避讳。神宗嫡母陈太后梓宫发引，帝称疾不送，遣官代行，继皋上疏极谏，忤旨。及三殿失火，大臣请去者，皆慰留，独继皋致仕去，卒赠礼部尚书。有《宗伯集》、《柏潭集》。